English: Thank you, Paul Davies, for those comments and questions. I think you're absolutely right: it is about getting the right balance, and so that was why I started right at the beginning to have the stakeholder group, and I did pay tribute to them. I'm very grateful for their input and those meetings are always a really good discussion, and certainly the sub-groups that have broken out from that stakeholder group have been incredibly helpful in getting where we are now and will continue to be very important going forward. You're right, we will be going out to consultation. I mentioned we'll be launching the consultation document at the beginning of July. I think it's very important to get it out there ahead of the Royal Welsh Show and the other summer shows where I, myself, my officials and front-line staff will be able to talk to many farmers and foresters and, obviously, people working for environmental organisations. You asked what sort of things we were considering ahead of the consultation. So, in relation to public goods, I think it's very important that we continue to look at reducing ongoing carbon emissions and we're able to increase carbon sequestration. I want to continue to, obviously, manage water supply, improve water quality, improve air quality, look at our landscape and our heritage, and I'm also very keen to look at health and access and education opportunities. Food production will come under economic resilience and, again, alongside that, we'll be looking at support for sustainable improvement, particularly around precision agriculture and support for diversification. I've seen some excellent examples of diversification: I was up in Pennal last Thursday where I saw probably one of the best hydroelectricity schemes I've seen on a farm, and what really struck me was that that was there. Okay, it needed somebody to come along and innovate and put in the scheme, but that water was there, and now we've got this fantastic hydro scheme. So, it's about supporting diversification also. I think, in relation to future funding, you're right, we have had that assurance that the funding is there until 2022, and we've made it very clear that that funding will be available to the sector up until 2022. But, after that, we have no idea what funding we will be getting. So, you'll be aware of the quadrilateral meetings that I have - we've got one on Monday in Edinburgh - we keep inviting the Chief Secretary to the Treasury to come along; unfortunately, she's not been able to do so yet. But it has to be a standing item because we need to know what's there from 2022. But that funding will be available. Although I've only stated what will happen up until 2020, that amount of funding will be available until 2022. But we need to look at how we then, obviously, support our farmers and land managers. It is about making our agricultural sector as resilient as possible for what's going to come. One of the things we've been doing - we did it with the dairy sector last year - we had some European funding that we used to benchmark so that dairy farmers could see how resilient they were and where they needed to improve. I'd be very keen - I am very keen - to do it for sheep and beef as well, and I'm looking to see if I can access some funding to do that. So, those are the sort of things that we're doing to assist. You mentioned 'The future of land management in Wales' report from the Climate Change, Environment and Rural Affairs Committee, and there were some very interesting recommendations in there, which my officials and I are currently considering. Again, there were some recommendations that don't actually fit specifically into land management policy, but I thought the report was certainly very good. In relation to regulation, I mentioned that this is really our opportunity - it's a big opportunity - to look at the full range of available measures we have for a future regulatory regime, and that, obviously, includes regulation, it includes investments, and it also includes voluntary approaches. Again, we need to have a look at who they will apply to. They will apply to all land managers, obviously, but we need to look at that going forward. There are still existing regulations currently in force that must be complied to, and I think everybody recognises that. In relation to legislation, I've always made it very clear we would have our own Wales agricultural policy, but I mentioned that I'm keeping all options open in relation to the UK agriculture Bill. Unfortunately, we haven't had a draft shared with us, which we had hoped to have had by this time, but it hasn't been shared. So, again, we will ask on Monday. Workforce is incredibly important because I'm sure, like myself, you've been told that a lot of EU nationals work in the sector and there's a huge amount of concern, not just from land managers and farmers, but also from processing plants. So, it's a conversation that I'm having and also other ministerial colleagues are having in relation to Brexit discussions. But it is a huge area of concern. I absolutely agree with you, and I'm glad you picked up what I said around communities and the Welsh language and how important - . The Welsh language within agriculture - it's the most used by any sector, the agricultural sector. And another lesson I learned in New Zealand was, when they had that cliff edge and that huge change to their way of life in New Zealand back in 1984, they lost a lot of communities because farms became much bigger. So, therefore, the communities had huge upheaval, and I'm very keen that that doesn't happen here in Wales.
Welsh: Diolch ichi, Paul Davies, am y sylwadau a'r cwestiynau yna. Rwy'n credu eich bod yn hollol gywir: mae'n golygu cael y cydbwysedd cywir, ac felly dyna pam y dechreuais o'r cychwyn cyntaf fod â grŵp rhanddeiliaid, ac fe roddais i deyrnged iddyn nhw. Rwy'n ddiolchgar iawn am eu mewnbwn a cheir yn y cyfarfodydd hynny bob amser drafodaeth dda iawn, ac mae'r is-grwpiau sydd wedi deillio o'r grŵp rhanddeiliaid hwnnw yn sicr wedi bod yn hynod ddefnyddiol o ran cyrraedd y man yr ydym ynddo nawr ac yn sicr bydd yn dal i fod yn bwysig iawn wrth fynd ymlaen. Rydych chi'n iawn, byddwn ni yn mynd allan i ymgynghoriad. Soniais y byddwn yn lansio dogfen ymgynghori ddechrau mis Gorffennaf. Credaf ei bod yn bwysig iawn inni ei gael allan yno cyn Sioe Frenhinol Cymru a'r sioeau haf eraill lle gallaf i fy hunan, fy swyddogion a'm staff rheng flaen siarad â llawer o ffermwyr a choedwigwyr ac, yn amlwg, â phobl sy'n gweithio i'r sefydliadau amgylcheddol. Roeddech chi'n gofyn pa fath o bethau yr oeddem yn eu hystyried o flaen yr ymgynghoriad. Felly, o ran nwyddau cyhoeddus, credaf ei bod yn bwysig iawn ein bod yn dal i edrych ar leihau allyriadau carbon parhaus a'n bod yn gallu parhau i ddal a storio carbon yn gynyddol. Rwy'n awyddus, mae'n amlwg, inni barhau i reoli'r cyflenwad dŵr, gwella ansawdd dŵr, gwella ansawdd yr aer, ac edrych ar ein tirwedd a'n treftadaeth ni. Rwy'n awyddus iawn hefyd i edrych ar iechyd a hygyrchedd a chyfleoedd am addysg. Bydd cynhyrchu bwyd yn dod o dan gydnerthedd economaidd. Ac eto, ochr yn ochr â hynny, byddwn yn edrych ar gymorth i welliant cynaliadwy, yn enwedig o ran amaethyddiaeth fanwl a chymorth i arallgyfeirio. Rwyf wedi gweld rhai enghreifftiau ardderchog o arallgyfeirio: roeddwn i ym Mhennal ddydd Iau diwethaf lle gwelais i un o'r cynlluniau trydan dŵr gorau a welais i ar fferm, mae'n debyg, a'r hyn a'm trawodd i oedd fod y ffasiwn beth i'w gael yno. Rwy'n cyfaddef bod rhywun wedi bod yno ac arloesi a rhoi'r cynllun yn ei le, ond roedd y dŵr yno, ac erbyn hyn mae gennym y cynllun ynni dŵr gwych hwn. Felly, mae'n ymwneud â chefnogi arallgyfeirio hefyd. Rydych chi'n iawn, yn fy marn i, o ran ariannu i'r dyfodol, ein bod wedi cael sicrwydd y bydd yr arian ar gael tan 2022, ac rydym wedi'i gwneud yn glir iawn y bydd yr arian hwnnw ar gael i'r sector tan 2022. Ond, wedi hynny, nid oes gennym syniad faint o arian y byddwn yn ei gael. Felly, byddwch yn ymwybodol o'r cyfarfodydd pedairochrog sydd gennyf - bydd gennym ni un ddydd Llun yng Nghaeredin - rydym yn parhau i estyn gwahoddiad i Brif Ysgrifennydd y Trysorlys ddod yno; yn anffodus, nid yw wedi gallu gwneud hynny hyd yma. Ond mae'n rhaid i hyn fod yn eitem sefydlog gan fod angen inni wybod beth fydd gennym o 2022 ymlaen. Ond bydd yr arian hwnnw ar gael. Er nad wyf i ond wedi nodi'r hyn fydd yn digwydd tan 2020, bydd y swm hwnnw o arian ar gael tan 2022. Ond mae angen inni edrych wedyn, yn amlwg, ar sut y byddwn ni'n cefnogi ein ffermwyr a'n rheolwyr tir. Mae'n golygu gwneud ein sector amaethyddol mor gydnerth â phosibl ar gyfer yr hyn a ddaw. Un o'r pethau yr ydym wedi'u gwneud - fe'i gwnaethom gyda'r sector llaeth y llynedd - roedd gennym rywfaint o gyllid Ewropeaidd yr oeddem yn arfer ei feincnodi fel y gallai ffermwyr llaeth weld sut pa mor gydnerth yr oedden nhw ac ym mhle yr oedd yr angen iddyn nhw wella. Byddwn yn awyddus iawn - rwy'n awyddus iawn - i wneud hynny ar gyfer defaid a chig eidion hefyd, ac rwy'n ceisio dod o hyd i rywfaint o gyllid i wneud hynny. Felly, dyna'r mathau o bethau y byddwn yn eu gwneud i roi cymorth. Roeddech chi'n sôn am adroddiad 'Dyfodol rheoli tir yng Nghymru' gan y Pwyllgor Newid yn yr Hinsawdd, Amgylchedd a Materion Gwledig. Roedd rhai argymhellion diddorol ynddo, y mae fy swyddogion a minnau wrthi'n eu hystyried ar hyn o bryd. Eto, roedd rhai argymhellion nad oedden nhw mewn gwirionedd yn perthyn i bolisi rheoli tir yn benodol, ond roeddwn i o'r farn bod yr adroddiad yn dda iawn yn wir. O ran rheoliad, soniais mai ein cyfle ni yw hwn mewn gwirionedd - mae'n gyfle mawr - i edrych ar yr ystod lawn o fesurau sydd ar gael inni ar gyfer cyfundrefn reoleiddio'r dyfodol. Mae hynny, wrth gwrs, yn cynnwys rheoliad, yn cynnwys buddsoddiadau, a bydd hefyd yn cynnwys triniaethau gwirfoddol. Eto, mae angen inni edrych i weld i bwy y byddan nhw'n berthnasol. Byddant yn berthnasol i'r holl reolwyr tir, mae'n amlwg, ond mae angen inni edrych ar hynny wrth inni fwrw ymlaen. Mae rheoliadau cyfredol mewn grym o hyd sydd yn rhaid cydymffurfio â nhw, a chredaf fod pawb yn cydnabod hynny. O ran deddfwriaeth, rwyf bob amser wedi egluro'n fanwl y byddai gennym ein polisi amaethyddol ein hunain i Gymru, ond soniais fy mod yn cadw'r holl ddewisiadau yn agored o ran Bil Amaethyddiaeth y DU. Yn anffodus, ni chawsom ddrafft, ac roeddem wedi gobeithio ei gael erbyn hyn, ond ni chafodd ei rannu. Felly, byddwn yn gofyn unwaith eto ddydd Llun. Mae'r gweithlu yn hynod bwysig, oherwydd rwy'n siŵr eich bod chi, fel minnau, wedi cael gwybod bod llawer o wladolion yr UE yn gweithio yn y sector ac mae pryder enfawr, nid yn unig ymysg y rheolwyr tir a'r ffermwyr, ond hefyd y ffatrïoedd prosesu. Felly, sgwrs yw honno yr wyf i'n ei chael ac y mae cyd-Weinidogion eraill yn ei chael hefyd mewn cysylltiad â thrafodaethau Brexit. Ond mae'n destun pryder mawr iawn. Cytunaf yn llwyr â chi, ac rwy'n falch eich bod wedi nodi'r hyn a ddywedais am gymunedau a'r iaith Gymraeg a pha mor bwysig - . Yr iaith Gymraeg oddi mewn i amaethyddiaeth - fe'i defnyddir yn amlach nag yn unrhyw sector arall, yn y sector amaethyddol. A gwers arall a ddysgais yn Seland Newydd oedd, pan welson nhw ymyl y dibyn yno a'r newid enfawr yn eu ffordd o fyw yn Seland Newydd yn ôl ym 1984, collwyd llawer o'r cymunedau gan fod y ffermydd wedi mynd yn fwy o faint. Felly, gan hynny, gwelodd y cymunedau newid anferthol, ac rwy'n awyddus iawn na fydd hynny'n digwydd yma yng Nghymru.